b"\n_START_ARTICLE_\nMarvel Comics\n_START_SECTION_\nHistorie\n_START_PARAGRAPH_\nI 1950-\xc3\xa5rene solgte superheltserier d\xc3\xa5rlig og forlaget, som n\xc3\xa5 gikk under navnet Atlas Comics, spesialiserte seg p\xc3\xa5 western- romantikk- og monster/skrekkserier. _NEWLINE_I begynnelsen av 1960-\xc3\xa5rene revolusjonerte Marvel Comics superhelt-sjangeren og tegneseriebransjen i sin alminnelighet. Stan Lee hadde knyttet til forlaget tegnerne Jack Kirby og Steve Ditko, og sammen med disse to skapte Lee en rekke nye superheltkonsepter og bandt dem sammen til et sammenhengende tegneserieunivers \xe2\x80\x93 det s\xc3\xa5kalte Marveluniverset. Lees minimalistiske tiln\xc3\xa6rming til det \xc3\xa5 skrive manus, han ga kun et sv\xc3\xa6rt kortfattet synopsis og lot tegnerne bestemme fortellingens detaljer, m\xc3\xa5 sies \xc3\xa5 utgj\xc3\xb8re noe av n\xc3\xb8kkelen til suksessen. Dette gav tegnerne en st\xc3\xb8rre grad av frihet til \xc3\xa5 eksperimentere med sidelayout og fortellerteknikker, noe som f\xc3\xb8rte til seriene s\xc3\xa5 mer dynamiske og visuelt spennende ut enn hovedkonkurrentenes. De nye superheltene, som Spider-Man (1962), Fantastic Four (1961) Hulk (1962), Thor (1962), X-Men (1963) og Daredevil (1964) ble gitt en st\xc3\xb8rre psykologisk dybde enn det som hadde v\xc3\xa6rt vanlig innen genren tidligere. Dette f\xc3\xb8rte i sin tur til at man fikk et publikum som var en god del eldre enn det som hadde v\xc3\xa6rt vanlig for superheltseriene, som f\xc3\xb8rst tradisjonelt hadde rettet seg hovedsakelig mot barn og ungdom. Utover 1960-tallet ble superheltseriene den dominerende delen av Marvels utgivelser. Tegnere som Gene Colan, Don Heck, Bill Everett, John Buscema og Jim Steranko kom til, og forfattere som Roy Thomas, Denny O'Neil og Stan Lees bror Larry Lieber tok etter hvert over mye av skrivearbeidet for Lee.\n_START_SECTION_\nKarakterer i andre medium\n_START_PARAGRAPH_\nMarvels tegneserier har blitt adaptert til flere ulike medier, ofte av Marvel Comics og Marvel Studios, men ogs\xc3\xa5 av andre selskaper som har lisensiert karakterer."